Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: hatásköréről szóló 46/1990. (IX. 15.) Korm. rendeletben megfogalmazott közfeladatok ellátásának folyamatos biztosítása.
Paragraph Index: 1053

hatásköréről szóló 46/1990. (IX. 15.) Korm. rendeletben megfogalmazott közfeladatok ellátásának folyamatos biztosítása. Ennek érdekében a Közalapítvány az Alapító Okiratában meghatározott feladatai körében többek között munkaügyi tárgyú kutatásokat támogat, koordinál, valamint kísérleti programokat indít az új típusú aktív foglalkoztatáspolitikai eszközök bevezetésére, ezek tapasztalatainak értékelése alapján javaslatot tesz intézményes alkalmazásukra. Az OFA a kutatás elvégzésére a Munkaügyi Kutatóintézetet bízta meg. A Munkaügyi Kutatóintézetet 1973-ban az 1028/1973. (VII. 25.) MT határozat alapján a munkaügyi miniszter létesítette; önálló költségvetési szerv, amely a Munkaügyi Minisztérium közvetlen felügyelete alatt áll, irányítását a munkaügyi miniszter látja el. 1999/18/II. szám Az Intézet — alapítói határozatában rögzített — alapfeladata, hogy a munkaügyi politika szolgálatában a MüM intézkedéseinek tudományos alátámasztása végett a foglalkoztatás, a munkaügyi kapcsolatok, a bérezés és a munkafeltételek témaköreiben, tudományos megközelítésből a gyakorlati igényekből fakadó elméleti kérdéseket kutassa, törvényszerűségeket és összefüggéseket tárjon fel, helyzetelemzéseket, módszertani anyagokat készítsen. Az Intézet kutatásai három fő területre: a foglalkoztatáspolitika, a munkaszervezés és ergonómia, valamint munkaügyi kapcsolatok területére összpontosulnak. Jelenlegi mintegy húsz fős kutatói állományának több mint fele kandidátusi fokozattal rendelkezik, rendszeresen publikál; a szerződésben külön kikötött kutatásvezető pedig ugyancsak szakmája ismert művelője. A kutatás tudományos voltát és színvonalát a tudományos közélet ítélheti meg, azt azonban a fentiek alapján az adatvédelmi vizsgálat során vélelmeznünk kell. II.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes